කඳු සහිත පෙදෙසක් වූ ඔහුගේ නිවස පිහිටා තිබුණේ කඳු මුදුනේ ඉහළ පෙදෙසේය. කඳු පාමුල තවත් නිවාස කීපයක් පිහිටා තිබිණි. එම නිවෙස් වැසියෝද මෙම තරුණයාගේ අකල් මරණය පිළිබඳව දැඩි ලෙස ශෝකයට පත්ව සිටියහ. කාලය ගෙවී ගියේය. එම නිවෙස්වලින් එක් නිවසක සිටි සුළු වෙළෙඳ ව්‍යාපාරයක් හිමිව සිටි යුවළකට පිරිමි දරුවෙකු ලැබිණි. එම දරුවාට ඔවුහු රබී යනුවෙන් නම් තැබූහ. බහ තෝරන වියට පත් වූ එම දරුවා යන්තම් වචන උච්චාරණය කිරීම ආරම්භ කළේය. වයස අවුරුදු දෙකහමාරක් පමණ විය. පෙරභවය පිළිබඳව තිබූ මතක සටහන් හෙළි කරමින් එම දරුවා පෙරභව තොරතුරු අනාවරණය කරන්නට විය. ඔහු සිටි නිවස ඉදිරිපිට විශාල ගේට්ටුවක් තිබූ බවත් එම නිවස ඔහු සිටින නිවසට වඩා විශාල බවත් හෙළි කළේය. අනතුරුව පෙරභව පියාගේ සහ මවගේ නම්ද හෙළි කරමින් එම මාපියන් සිටි නිවසට යාමට අවශ්‍ය බවත් ඔහු පැවසීය. ඉන් නොනැවතුණු දරුවා ඔහුට එම නිවස පෙන්වීමට හැකි බවද කීය.
පිරිමි දරුවෙක් ලැබුණේ කාටද?
යුවළකට